Dinheirosaurus

Dinheirosaurus ("lagarto de Porto Dinheiro") é un xénero de dinosauros saurópodos diplodócidos. Os seus restos encontráronse na sección superior (do KimmeridgianoToma o nome de Kimmeridge, Dorset. Inglaterra, polos estratos que se encontran alí.) dos estratos do Xurásico Superior da formación Camadas de Alcobaça en Porto Dinheiro, Lourinhã, Portugal. Os fósiles describíronos en 1999 Bonaparte e Mateus, despois de que os atoparan en 1987Bonaparte, J.F., & Mateus, O. (1999). "A new diplodocid, Dinheirosaurus lourinhanensis gen. et sp. nov., from the Late Jurassic beds of Portugal ". Revista del Museo Argentino de Ciencias Naturales. 5(2): 13-29..

O material encontrado foi inicialmente asignado ao xénero da mesma época previamente descrito Lourinhasaurus debido a diversas semellanzas. Porén, posteriores análises revelaron que o fósil era unha clase diferente de saurópodo e foille asignado un xénero propio, Dinheirosaurus. Os dous xéneros foron durante certo tempo considerados como posibles sinónimos, pero a interpretación posterior de ambos os restos non deixou dúbidas sobre o seu status independente.

A especie tipo e única do xénero é Dinheirosaurus lourinhanensis, nomeada pola localidade portuguesa da Lourinhã.

 Material atopado 

Os restos fósiles atopados consisten nun esqueleto parcial (o holotipo, ML 414) do cal o máis salientable son as súas ben conservadas vértebras dorsais articuladas, pero tamén consta de 12 costelas dorsais e ósos fragmentados das extremidades. A especie D. lourinhanensis caracterízase polas súas vértebras de tipo Diplodocus con espiñas neurais bifurcadas que teñen proporcións diferentes ás de Diplodocus. Tamén ten unha articulación intervertebral accesoria de estruturas derivadas do hiposfeno.

 Sistemática 

Estas características poden indicar que D. lourinhanensis deriva dun diplodócido máis primitivo que Diplodocus, e que evolucionou polo seu illamento en illas, como era o caso da Península Ibérica naquel tempo, que estaba separada das zonas continentais de Europa e Norteamérica. Dinheirosaurus é un taxon irmán de Supersaurus.Mannion, P. D., Upchurch P., Mateus O., Barnes R. N., & Jones M. E. H. (2012). New information on the anatomy and systematic position of Dinheirosaurus lourinhanensis (Sauropoda: Diplodocoidea) from the Late Jurassic of Portugal, with a review of European diplodocoids. Journal of Systematic Palaeontology. 10(3), 521–551. O seguinte cladograma está baseado na análise filoxenética feita por Whitlock en 2011, e nel móstrase as relacións de Dinheirosaurus con outros xéneros de Diplodocidae:Whitlock, J.A. (2011). "A phylogenetic analysis of Diplodocoidea (Saurischia: Sauropoda)." Zoological Journal of the Linnean Society, Article first published online: 12 Jan 2011.

 Notas 

 Upchurch, P., Barrett, P.M. e Dodson, P. 2004. "Sauropoda". In The Dinosauria, 2nd edition. D. Weishampel, P. Dodson, e H. Osmólska (eds.). University of California Press, Berkeley. Pp. 259–322.

 Véxase tamén 
 Ligazóns externas 
 Dinheirosaurus lourinhanensis 

Categoría:Dinosauros